CELEX: 32009R0295
Language: hr
Date: 2009-03-18 00:00:00
Title: Uredba Komisije (EZ) br. 295/2009 od 18. ožujka 2009. o razvrstavanju određene robe u kombiniranu nomenklaturu

02/Sv. 021
            
            
               HR
            
            
               Službeni list Europske unije
            
            
               183
            
         32009R0295
   
               L 095/7
            
            
               SLUŽBENI LIST EUROPSKE UNIJE
            
            
               18.03.2009.
            
         
      UREDBA KOMISIJE (EZ) br. 295/2009
   od 18. ožujka 2009.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je usvojiti mjere o razvrstavanju robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim odredbama Zajednice radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s tim Općim pravilima robu opisanu u stupcu 1 tablice u Prilogu na temelju obrazloženja navedenog u stupcu 3 tablice treba razvrstati u oznake KN navedene u stupcu 2.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica s obzirom na razvrstavanje robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. ožujka 2009.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str.1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Set u pakiranju za maloprodaju koji se sastoji od digitalnog aparata smještenog u vlastitom kućištu, za snimanje ili reprodukciju zvuka i slike u različitim formatima, koji može primati podatke iz različitih izvora (na primjer, satelitskih televizijskih prijamnika, strojeva za automatsku obradu podataka, videokamera (kamkordera)), i od različitih elemenata poput spojnih kabela, CD-ROM-a, vijaka i odvijača.
               Aparat ima ugrađene pločice s tiskanim krugom, s aktivnim i pasivnim elementima (potrebnima za snimanje i reprodukciju zvuka i slike), uključujući mikroprocesor.
               Opremljen je sljedećim sučeljima:
               
                           —
                        
                        
                           priključkom za USB,
                        
                     
                           —
                        
                        
                           VGA-om, i
                        
                     
                           —
                        
                        
                           priključcima za audio ili video-uređaje.
                        
                     Također je opremljen kontrolnim tipkama (power, play, pause, volume) i jednim infracrvenim prijamnikom za daljinsko upravljanje.
               Aparat je konstruiran za ugradnju tvrdog diska.
            
            
               8521 90 00
            
            
               Roba se razvrstava u skladu s Općim pravilima 1., 2. točkom (a), 3. točkom (b) i 6. za tumačenje kombinirane nomenklature, dodatnom napomenom 1. uz odjeljak XVI. i tekstom oznaka KN 8521 i 8521 90 00.
               Budući da aparat ima sve potrebne elektroničke elemente za obavljanje funkcija iz tarifnog broja 8521, osim tvrdog diska, i da se te komponente, čak i u nedostatku tvrdog diska, ne mogu koristiti za druge funkcije osim za snimanje i reprodukciju zvuka i slike, na temelju Općeg pravila 2. točke (a) smatra se da ima bitnu značajku potpunog ili gotovog proizvoda iz tarifnog broja 8521. Stoga činjenica da aparat ne sadrži tvrdi disk nije prepreka njegovom razvrstavanju kao potpunog ili gotovog proizvoda.
               Proizvod se stoga ne može razvrstati u tarifni broj 8522 kao dio prikladan za uporabu isključivo ili uglavnom s uređajima iz tarifnog broja 8521.
               U skladu s tim, uređaj treba razvrstati kao uređaj za video snimanje i reprodukciju u tarifni broj 8521.
               Odvijač na temelju dodatne napomene 1. uz Odjeljak XVI. treba razvrstati uz aparat, budući da je potreban za njegovo sastavljanje i održavanje.